cyanic-selkie/wikianc huggingface dataset:
டார்வினியசு மசில்லே
டார்வினியசு மசில்லே என்பது முதனிகள் வரிசையில் 47 மில்லியன் ஆண்டுகளுக்கு முன் இருந்த இயோசீன் ஊழிக் காலத்தில் வாழ்ந்திருந்த தொல் அடிக்கிளை (basal, stem group) இனம். இவ் விலங்கின் தொல்லுயிர் எச்சப் படிவை 2009 ஆம் ஆண்டு பெயர் சூட்டினர். 2009 ஆண்டு சார்லசு டார்வினின் 200 ஆவது பிறந்த ஆண்டு நிறைவு என்பதால் அவர் பெயரைச் சூட்டியும், செருமனியில், மெசெல் குழி (Messel Pit) என்னும் இடத்தில் கண்டு பிடிக்கப்பட்டதால், அதனையும் சேர்த்து இதன் அறிவியற் பெயர் டார்வினியசு மசில்லே என சூட்டப்பட்டது. இவ்விலங்கின் தொல்லுயிர் எச்சம் ஒன்றே ஒன்று மட்டும்தான் கண்டுபிடிக்கப்பட்டது. 1983 இல் கண்டு பிடித்த இத் தொல்லுயிர் எச்சம்மிகவும் நல்ல நிலையில் இருக்கின்றது. இதனை இடா அல்லது ஐடா (Ida) என பெயரிட்டு அழைக்கிறார்கள். இத் தொல்லுயிர் எச்சத்தின் பகுதிகள் விற்கப்பட்டு இருந்ததன. இவற்றை 2006 இல்தான் மீண்டும் பொருத்தி முழு உரு ஆக்கினார்கள்.
thumb|250px|left|தொல்லுயிர் எச்சத்தின் புதிர்க்கதிர் அல்லது X-கதிர் படம்
வெளி இணைப்புகள்
பகுப்பு:இயோசீன் விலங்குகள் பகுப்பு:வரலாற்றுக் காலத்துக்கு முந்தைய முதனிகள்
வேயின் பார்னெல்
வேயின் டிலான் பார்னெல் (Wayne Dillon Parnell, பிறப்பு: சூலை 30, 1989), தென்னாபிரிக்கா துடுப்பாட்ட அணியின் பந்து வீச்சாளர்களுள் ஒருவர். அணியின் இடதுகை விரைவு மித பந்துவீச்சுசாளரான இவர் இடதுகை துடுப்பாளரும் கூட. களத்தடுப்பிலும் இவரின் பணி குறிப்பிடத்தக்கது.இவர் தென்னாப்பிரிக்க அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். மேலும் இவர் கேப்கோராஸ், வாரியர்ஸ், கிழக்கு மாகாணம், கெண்ட் மாகாணத் துடுப்பாட்ட அணி, சசெக்ஸ் துடுப்பாட்ட அணி, கிளாமோர்கன் மாகாணத் துடுப்பாட்ட அணி, இங்கிலாந்து மாகாணத் துடுப்பாட்ட அணி, பார்படோசு ஆகிய அணிக்களுக்காக உள்ளூர்ப் போட்டிகளில் விளையாடி வருகிறார். இந்தியன் பிரீமியர் லீக் தொடர்களில் இவர் டெல்லி டேர்டெவில்ஸ் மற்றும் புனே வாரியர்சு இந்தியா ஆகிய அணிகளுக்காக விளையாடினார்.
முதல்தரத் துடுப்பாட்டம்
2006 ஆம் ஆண்டு முதல் இவர் முதல்தரத் துடுப்பாட்டப் போட்டிகளில் விளையாடி வந்தார். அக்டோபர் 2006 இல் இவருக்கு 17 வயதாக இருந்த போது கிழக்கு மாகாண அணிக்காக விளையாடினார். அந்தப் போட்டியில் 17 ஓட்டங்களையும் ஓர் இலக்கினையும் கைப்பற்றினார். இரண்டாவது முதல்தரத் துடுப்பாட்டப் போட்டியில் இவர் ஏழு ஓட்டங்களை விட்டுக் கொடுத்து நான்கு இலக்குகளைக் கைப்பற்றினார். மேற்கு மாகாணத்திற்கு எதிரான தனது ஐந்தாவது போட்டியில் இவர் ஹேட்ரிக் இலக்கினைக் கைப்பற்றினார். அதில் மூன்று வீரர்களையும் பவுல்டு முறையில் ஆட்டமிழக்கச் செய்தார். இஅவ்ர் கிழக்கு மாகாண அணிக்காக விஆளியாடிய போது கோகோ கோலா கயா மஜோலா எனும் விருதினையும் சிஎஸ் ஏ வின் ஆண்டின் சிறந்த 19 வயதிற்கு உட்பட்ட துடுப்பாட்ட வீரர் எனவும் விருது பெற்றார்.
மாகாணத் துடுப்பாட்டப் போட்டிகள்
2009 ஆம் ஆண்டில் இவர் கெண்டி மாகாணத் துடுப்பாட்ட அணிக்காக விளையாட ஒப்பந்தம் ஆனார். இசுட்டூவர்ட் கிளார்க் காயம் காரணமாக வெளியேறியதால் அவருக்குப் பதிலாக இவர் தேர்வானார். இவர் விளையாடிய முதல் போட்டியின் முதல் ஆட்டப் பகுதியில் 78 ஓட்டங்களை விட்டுக் கொடுத்து நான்கு இலக்குகளைக் கைப்பற்றினார். இரண்டாவது ஆட்டப் பகுதியில் இவர் 69 ஓட்டங்களை எடுத்தார். தனது முதல் போட்டியில் முதல் ஐம்பது ஓட்டங்களாஇ எடுத்து அணியின் வெற்றிக்கு உதவினார்.
இந்தியன் பிரீமியர் லீக்
2010 ஆம் ஆண்டில் நடைபெற்ற இந்தியன் பிரீமியர் லீக் தொடரில் இவர் டெல்லி டேர்டெவில்சு அணிக்காக விளையாடினார். இவருக்கு நிர்ணயிக்கப்பட்ட ஏலத் தொகையினை விட அதிக விலைக்கு ஏலத்தில் எடுக்கப்பட்டார். இதன்மூலம் அதிக தொகைக்கு ஏலம் போன மூன்றாவது தென்னாப்பிர்க்க வீரர் எனும் பெருமை பெற்றார். ஆனால் இவர் டெல்லி அணிக்காக எந்தப் போட்டியிலும் விளையாடவில்லை.
2011 முதல்; 2013 ஆம் ஆண்டுகள் வரை நடைபெற்ற மூன்று இந்தியன் பிரீமியர் லீக் போட்டிகளிலும் இவர் புனே வாரியர்ஸ் அணிக்காக விளையாடினார். ஆனால் 2014 ஆம் ஆண்டில் இவர் மீண்டும் டெல்லி டேர்டெவில்ஸ் அணிக்காக விளையாடினார். இவர் பல சமயங்களில் போதைப் பொருட்கள் உட்கொன்டதற்காக நீதிமன்றம் சென்றுள்ளார். 2014 ஆம் ஆண்டில் இந்தியாவில் நடைபெற்ற உலக இருபது20 தொடரில் விளையாடும் தென்னாப்பிரிக்க அணியில் இவர் இடம்பெற்றிருந்தார். அப்போது நீதிமன்றத்தில் ஆஅராகி தான் எந்த போதைப் பொருளும் உட்கொள்ளவில்லை எனத் தெரிவித்தார். 2016 ஆம் ஆண்டில் மேற்கிந்தியத் தீவுகளில் நடைபெற்ற கரீபியன் பிரீமியர் லீக் தொடரில் இவர் பார்படோசு டிரைடெண்ஸ் அணிக்காக விளையாடினார். 2018 ஆம் ஆண்டில் துவங்கப்பட்ட குளோபல் இருபது20 தொடரில் இவர் விளையாடினார். சூன் 3, 2018 இல் நடைபெற்ற வீரர்கள் தேர்வின் போது இவர் எட்மண்ட்டன் ராயல்சு அணிக்காக விளையாடத் தேர்வானார். இந்தத் தொடரின் ஆறு போட்டிகளில் விளையாடி ஆறு இலக்குகளைக் கைப்பற்றி அதிக இலக்குகளைக் கைப்பற்றிய எட்மண்ட் ராயல்ஸ் வீரர்கள் பட்டியலில் முதலிடம் பிடித்தார்.
சர்வதேச போட்டிகள்
2008 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் தென்னாப்பிரிக்க அணியின் தலைவராக நியமிக்கப்பட்டார். மேலும் இவர் 2006 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரிலும் தென்னாப்பிரிக்க அணியின் சார்பாக விளையாடினார். மேலும் 2008 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் வங்காளதேசத் துடுப்பாட்ட அணிக்கு எதிரான போட்டியில் 8 ஓட்டங்களை விட்டுக்கொடுத்து ஆறு இலக்குகளைக் கைப்பற்றினார். மேலும் மட்டையாட்டத்தில் 57 ஓட்டங்களை அடித்தார். இந்தத் தொடரில் அதிக இலக்குகள் வீழ்த்தியவர்களின் பட்டியலில் 18 இலக்குகள் எடுத்து முதல் இடத்தில் இருந்தார்.இவரின் பந்துவீச்சு சராசரி 8.38 ஆக இருந்தது.
2008 ஆம் ஆண்டில் தென்னாப்பிரிக்கத் துடுப்பாட்ட அணி ஆத்திரேலியாவில் சுற்றுப் பயணம் செய்து ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகள் கொண்?ட தொடரில் விளையாடியது. இதில் சனவரி 13 இல், பிரிசுபேன் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் பந்துவீசி அதிக ஓட்டங்களை விட்டுக் கொடுத்தார். மேலும் களத் தடுப்பாட்டத்தில் முக்கிய வீரர் அடித்த பந்தை பிடிக்கத் தவறினார். பின் பார்வையாளர் ஒருவர் லேசர் ஒளியை அடித்ததனால் அந்தப் பந்தை பிடிக்க முடியவில்லை என விளக்கம் தெரிவித்தார்.
இஸ்லாம் மதத்தை தழுவியமை
ஜூலை 28, 2011 ல் இஸ்லாத்தை ஏற்றிருப்பதாக இவர் அறிவித்தார். இது தொடர்பாக அவர் வெளியிட்டுள்ள அறிக்கையில் இவ்வாண்டு ஜனவரி மாதமே தான் இஸ்லாத்தை ஏற்று கொண்டதாகவும் தன் பெயரை புதிதாய் பிறந்த மகன் என பொருள்தரும் வலீத் என வைக்க தீர்மானித்துள்ளதாகவும் தெரிவித்துள்ளார். இஸ்லாத்தை பற்றிய குறித்த கால ஆராய்ச்சிக்கு பிறகு இம்முடிவை அவர் எடுத்ததாக தெரிவித்துள்ளார். தென் ஆப்பிரிக்க மக்களும் ஊடகங்களும் தன் கிரிக்கெட் ஆட்டத்தில் காட்டும் ஆர்வத்தை மதிக்கும் அதே வேளையில் எந்நம்பிக்கையை ஏற்பது என்பது தனது தனிப்பட்ட உரிமை என்றும் கூறியுள்ள அவர் அதை ராசிகர்கள் மதிக்க வேண்டும் என்றும் கோரிக்கை விடுத்துள்ளார்.
இவற்றையும் காண்க
ஏ பி டி வில்லியர்ஸ்
மோர்னி மோர்க்கல்
அல்பி மோர்க்கல்
வெளியிணைப்புகள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1989 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜாமி சிட்டன்ஸ்
ஜாமி சிட்டன்ஸ் (James Darren Siddons, பிறப்பு: ஏப்ரல் 25 1964), வங்காளதேச அணியின் பயிற்றுனரான இவர் ஆத்திரேலியாவைப் பிறப்பிடமாகக் கொண்டவர்.
பகுப்பு:வங்காளதேசத் துடுப்பாட்டக்காரர்கள் பகுப்பு:1964 பிறப்புகள் பகுப்பு:துடுப்பாட்டப் பயிற்சியாளர்கள் பகுப்பு:வாழும் நபர்கள் பகுப்பு:ஆஸ்திரேலியத் துடுப்பாட்டக்காரர்கள்
கொத்தமங்கலம் தாமேஸ்வரர் கோயில்
கொத்தமங்கலம் தாமேசுவரர் கோயில் தமிழ்நாட்டில் சிவகங்கை மாவட்டம், கொத்தமங்கலம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தாமேசுவரர், அம்மன் சன்னதிகளும், விநாயகர், முருகன், அம்மன், நடராசர், சந்திரசேகரர், அம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிருவகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:சிவகங்கை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நெக்கர் ஆறு
நெக்கர் ஆறு செர்மனி நாட்டில் பாயும் ஓர் ஆறு. இதன் நீளம் 367 கி.மீ. இதன் பெரும்பகுதி பாடன் வுயெர்ட்டம்பெர்கு மாநிலத்திலும் சிறு பகுதி எசெ மாநிலத்திலும் அமைந்துள்ளது. இது ரைன் ஆற்றின் வலது புறமுள்ள பெரிய துணையாறு. இதன் கரையில் தான் இசுடுட்கார்ட்டு நகரம் அமைந்துள்ளது. இவ் ஆறு மன்கைம் என்னுமிடத்தில் ரைன் ஆற்றுடன் இணைகிறது.
பகுப்பு:ஐரோப்பிய ஆறுகள்
2022 வட அமெரிக்க குளிர்காலப் புயல்
2022 வட அமெரிக்க குளிர்காலப் புயல் (2022 North American winter storm) காரணமாக ஏற்பட்டுள்ள தொடர் பனிப்பொழிவு, இடைவிடாத மழை மற்றும் குளிர் காற்று காரணமாக அமெரிக்கா முழுவதும் கடுமையாக பாதிக்கப்பட்டுள்ளது. வளிமண்டல அழுத்தம் திடீரென குறைந்ததால் ஏற்பட்ட பனிப்புயல் எதிரொலியாக பனிப்புயலின் தாக்கம் இதுவரை இல்லாத வகையில் கனடாவில் இருந்து வட அமெரிக்க கண்டத்தின் தென்கோடியில் உள்ள இரியோ கிராண்டோ வரையிலும் காணப்படுகிறது. அமெரிக்கா மற்றும் கனடாவில் 65 பேர் கொல்லப்பட்டுள்ளனர். ஆயிரக்கணக்கான வாகனங்கள் குவிந்து சாலைகள் மூடப்பட்டன. விமானம், சாலை மற்றும் இரயில் போக்குவரத்தும் கடுமையாக பாதிக்கப்பட்டுள்ளது. சாலைகளில் பல அடி உயரத்துக்கு பனிகட்டிகள் குவிந்துள்ளதால் மக்கள் கடும் குளிரால் வீடுகளுக்கு உள்ளேயே முடங்கியுள்ளனர். நியூயார்க்கில் உள்ள பஃபலோவில் உள்ள தேசிய வானிலை சேவை நிறுவனம் இப்புயலை "தலைமுறைக்கு ஒருமுறை வரும் புயல்" என்று கணித்துள்ளது.
வானிலை வரலாறு
2022 ஆம் ஆண்டு டிசம்பர் மாதம் 21 ஆம் தேதியன்று புயல் உருவாகத் தொடங்கியது. வடக்கு சமவெளியில் வலுப்பெற்றது. அடுத்த நாள் இப்புயல் தீவிரமடையத் தொடங்கியது. தி வெதர் சேனல் என்ற தொலைக்காட்சி இது வெடிகுண்டு சூறாவளியாக மாறும் என்று கணித்தது. டிசம்பர் 23 அன்று, தேசிய வானிலை சேவையானது, பனிப்புயல் எச்சரிக்கை எதுவும் விடுக்காத போதிலும், ஓகையோவின் சின்சினாட்டியில் பனிப்புயல் நிலைமைகள் ஏற்பட்டதை உறுதிப்படுத்தியது. புயல் நாட்டை விட்டு வெளியேறத் தொடங்கியதும், அது போர்ட்லேண்டில் உள்ள மைனேக்கு 4 ஆவது அதிக உயர் அலைகளை பதிவு செய்தது. சிறிது நேரத்திற்குப் பிறகு, நியூயார்க் நகரம் மற்றும் நீள் தீவுகளுக்கு கடுமையான இடியுடன் கூடிய மழை எச்சரிக்கை விடப்பட்டது. புயல் பஃபலோ நகரில் சாதனைய்யான ஏரி விளைவு பனியைத் தூண்டியது. முதலில் 1.98 அங்குலம் (மி.மீ) மழை பெய்தது. ஆனால் பின்னர் பனியாக மாறி 43 அங்குலம் (110 செ.மீ) ஆக குவிந்தது. மேலும் பஃபலோவின் 37.25 மணிநேர பனிப்புயல் நிலைமைகள் நகர வரலாற்றில் மிக நீண்ட பனிப்புயலாக பதிவாகியது. மறுநாள், புயலின் பின்னணியில் விட்டுச்செல்லப்பட்ட குளிர்ந்த காற்று, கேப் கோடு தீபகற்பத்திற்கு கடல்-விளைவான பனியைக் கொண்டு வந்தது.
ஒன்றாரியோவில், காற்றின் வேகம் மற்றும் தெரிவுநிலையைத் தெரிவிக்கும் விமான நிலைய வானிலை நிலையங்களில் (சர்னியா, லண்டன், கிச்சனர், டொராண்டோ, ஆமில்டன், செயின்ட் கேத்தரைன்சு, வியர்டன், பீட்டர்பரோ, கிங்சுடன், ஒட்டாவா), வீசும் பனியால் பார்வைத் திறன் பெரிதளவு குறைக்கப்பட்டது. வியர்டன் நகரத்தில் டிசம்பர் 23 அன்று நண்பகல் முதல் இரவு 9:00 மணி வரை பனிப்புயல் நிலை இருந்தது. சாத்தம் நகரத்திலும் காலை 8 மணி முதல் மாலை 7 மணி வரை இந்நிலை நீடித்தது. பெரிய நகரமான செயிண்ட் கேத்தரீன் நகரமும் ஆமில்டன் நகரமும் வெகுவாகப் பாதிக்கப்பட்டன. நயாகரா பிராந்தியத்தின் தெற்குப் பகுதி, போர்ட்டு எரி உட்பட, டிசம்பர் 23 மற்றும் 24 ஆம் தேதிகளில் பனிப்புயல் நிலைகள் அதிகமாக இருந்தன. இதன் விளைவாக ஒரு பிராந்திய அவசர நிலை அறிவிக்கப்பட்டது. பல கார்கள் சாலைகளில் சிக்கிக்கொண்டதால் பனி உழவுகள் உழுவதை நிறுத்திவிட்டன.
புயல் காற்று காரணமாக எரி ஏரியில் ஒரு மேற்பரப்பு அதிர்வு உருவானது. இதன் விளைவாக ஏரியின் மேற்குப் படுகையில் நீர்மட்டம் குறைந்தது.
தயாரிப்புகள்
சனாதிபதி ஜோ பைடன் அமெரிக்கர்களிடம் டிசம்பர் 22, 2022 அன்று,  "தயவுசெய்து இந்தப் புயலை மிகவும் தீவிரமாக எடுத்துக்கொள்ளுங்கள்" என்று கேட்டுக் கொண்டார்.
டிசம்பர் 21 அன்று, சியார்ச்சியா மாநில கவர்னர் பிரையன் கெம்ப் அவசர நிலையை அறிவித்து பொதுமக்களை எச்சரித்தார். டிசம்பர் 22 அன்று, தெற்கு டகோட்டா கவர்னர் கிறிசுட்டி நோம் மாநிலத்தில் குளிர்கால புயல் அவசரநிலையை அறிவித்து தேசிய காவலரை செயல்படுத்தினார்.
டிசம்பர் 22 அன்று வரை கொலராடோ, கனெக்டிகட்டு, கன்சாசு, கெண்டக்கி, மேரிலாந்து, மிசோரி, வட கரோலினா, நியூயார்க்கு, ஓக்லகோமா, மேற்கு வர்சீனியா மற்றும் விசுகான்சின் ஆகிய இடங்களிலும் அவசரநிலை அறிவிக்கப்பட்டது.
இறப்புகள்
கார் விபத்துக்கள், கிளைகள் விழுதல், மின்கசிவு மற்றும் கார்பன் மோனாக்சைடு நச்சு போன்ற பல காரணங்களால் புயல் தொடர்பான இறப்புகள் நிகழ்ந்தன.
ஓக்லகோமாவில், புயலால் ஏற்பட்ட ஆபத்தான சாலை நிலைகள் பல விபத்துக்களை ஏற்படுத்தி, ஒருவர் உயிரிழந்தார். கென்டக்கியில் மூன்று பேர் இறந்தனர்; இருவர் கார் விபத்துகளின் விளைவாக இறந்தனர், மற்றவர் "வீடு பாதுகாப்பற்றதாக" இருந்ததால் இறந்தார். ஓகைய்யோவில் 50 எண்ணிக்கைக்கும் மேற்பட்ட வாகனங்கள் விபத்துக்குள்ளானதால் நெடுஞ்சாலையை பல மணி நேரம் மூடிவிட்டு 4 பேர் உயிரிழந்தனர். நியூயார்க்கின் பஃபலோ பகுதியில் கடுமையான பனிப்புயல் காரணமாக 28 பேர் இறந்தனர். அவர்களில் பலர் திசைதிருப்பப்பட்ட பாதசாரிகள் மற்றும் ஓட்டுநர்கள் இரண்டு நாட்களுக்கும் மேலாக தங்கள் கார்களில் சிக்கினர்.
பயண இடையூறுகள்
பாதிக்கப்பட்ட பகுதி முழுவதும் அனைத்து முறைகளிலும் பரவலான பயண இடையூறுகள் ஏற்பட்டன.
சியாட்டில் பகுதியில், கிங் மாகாண மெட்ரோ மற்றும் இயக்கப்படும் அனைத்து பேருந்துகளும் பனிக்கட்டி சாலை நிலைமைகள் காரணமாக ரத்து செய்யப்பட்டன. சியாட்டில் மைய மோனோரயிலும் நிறுத்தப்பட்டது.
மேற்கோள்கள்
பகுப்பு:2022 நிகழ்வுகள் பகுப்பு:வட அமெரிக்கப் புவியியல்
மாநில நெடுஞ்சாலை 76 (தமிழ்நாடு)
மாநில நெடுஞ்சாலை 76 அல்லது எஸ்.எச்-76 (SH 76) என்பது, இந்தியாவின் தமிழ்நாடு மாநிலத்தின் திருநெல்வேலி மாவட்டத்தில் புளியங்குடி என்னும் இடத்தையும், தூத்துக்குடி மாவட்டத்தின் நாலாட்டின்புத்தூர் என்ற இடத்தையும் இணைக்கும் புளியங்குடி-சங்கரன்கோயில்-கழுகுமலை-நாலாட்டின்புத்தூர் சாலை ஆகும். இதன் நீளம் 49 கிலோமீட்டர்கள்.
பரவனந்தல் அய்யனார் கோயில்
பரவனந்தல் அய்யனார் கோயில் தமிழ்நாட்டில் விழுப்புரம் மாவட்டம், பரவனந்தல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூரணி, பொற்கலை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராமேந்திர நாராயண் கலிதா
ராமேந்திர நாராயண் கலிதா (Ramendra Narayan Kalita) அசாமின் அசாம் கண பரிசத் கட்சியின் அரசியல்வாதி ஆவார். இவர் 1985, 1991, 1996, 2006 மற்றும் 2016ஆம் ஆண்டுகளில் நடைபெற்ற அசாம் சட்டமன்றத் தேர்தல்களில் குவகாத்தி மேற்கு சட்டமன்றத் தொகுதியிலிருந்து தேர்ந்தெடுக்கப்பட்டார்.
குறிப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஆழியூர் கங்காளநாத சுவாமி கோயில்
ஆழியூர் கங்காளநாத சுவாமி கோயில் தமிழ்நாட்டில் நாகப்பட்டினம் மாவட்டம், ஆழியூர் என்னும் ஊரில் அமைந்துள்ள சிவன் கோயிலாகும். இக்கோயில் தேவார வைப்புத்தலமாகும்.
கோயில் அமைப்பு
இக்கோயிலில் கங்காளநாதசுவாமி, கற்பகவள்ளி சன்னதிகள் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள் பகுப்பு:தேவார வைப்புத் தலங்கள்
கே. வி. இராமன்
கே.வி. ராமன் 1934-இல் வழக்கறிஞர் பார்த்தசாரதி அய்யங்காருக்கு 1934-ஆம் ஆண்டில் செங்கல்பட்டில் பிறந்தார். சென்னை கிறித்தவக் கல்லூரியில் படித்தார். பின்னர் 1955-ஆம் ஆண்டில் சென்னைப் பல்கலைக்கழகத்தில் வரலாறு மற்றும் தொல்லியல் துறையில் முதுநிலை படிப்பு படித்தார். 1960-ஆம் ஆண்டில் இந்தியத் தொல்லியல் ஆய்வகத்தில் பயிற்சி மேற்கொண்டார். பின்னர் 1961-ஆம் ஆண்டில் இராமன் இந்தியத் தொல்லியல் ஆய்வகத்தின் சென்னை வட்டத்தில் தொல்லியல் கண்காணிப்பாளராக பதவியேற்றார்.
படைப்புகள்
கே. வி. இராமன் தொல்லியல் அகழாய்வுகள் பல நூல்கள் எழுதியுள்ளார்.
வெளி இணைப்புகள்
பகுப்பு:1934 பிறப்புகள் செங்கல்பட்டு மாவட்ட நபர்கள் பகுப்பு:இந்தியத் தொல்லியலாளர்கள் பகுப்பு:தமிழ்த் தொல்லியலாளர்கள்
மு. சிவசங்கர்
'''மு. சிவசங்கர்' (M. Sivasankar'') என்பவர் இந்தியாவைச் சேர்ந்த ஓர் சுயேச்சை அரசியல்வாதி ஆவார். இவர் புதுச்சேரி ரெட்டியார்பாளையம் பகுதியினைச் சார்ந்தவர். சிதம்பரம் அண்ணாமலைப் பல்கலைக்கழகத்தில் வணிகவியலில் முதுநிலைப் பட்டமும் கல்வியியலில் இளநிலை பட்டமும் பெற்றுள்ளார். இவர் உழவர்கரை சட்டமன்றத் தொகுதியிலிருந்துபுதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டுள்ளார். இவர் 2021ஆம் ஆண்டு நடைபெற்ற புதுச்சேரி சட்டமன்றத் தேர்தலில் அகில இந்திய நமது ராஜ்ஜியம் காங்கிரசு வேட்பாளர் என். ஜி. பன்னீர்செல்வத்தை 819 வாக்குகள் வித்தியாசத்தில் தோற்கடித்தார்.
மேற்கோள்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:புதுச்சேரி நபர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:புதுச்சேரி சட்டமன்ற உறுப்பினர்கள்
கன்னிககேவ்
இளவரசி கண்ணிககேவ் (Princess Kannikakaew) (10 திசம்பர் 1855 - 13 மே 1882) கட்டியகன்லயா என்றும் அழைக்கப்படும் இவர் சியாமின் (பின்னர் தாய்லாந்து) இளவரசியாவார். இவர் சக்ரி வம்சத்தில் உறுப்பினராக இருந்தார். மேலும், மோங்குத் மன்னருக்கும், இளவரசி பான்னரைக்கும் பிறந்த மகளாவார். இவர் மன்னர் சுலலாங்கொர்னுக்கும், இளவரசர் நரிசாரா நுவட்டிவோங்சேக்கும் சகோதரியாவார்.
மேற்கோள்கள்
பகுப்பு:1882 இறப்புகள் பகுப்பு:1855 பிறப்புகள்
வண்டறாவு
thumb|வண்டறாவில் உள்ள கண்காணிப்பு கோபுரம் வண்டறாவு (Vandaravu, மலையாளம்: വണ്ടറാവു) இந்தியாவின் தமிழ்நாட்டில் மேற்குத் தொடர்ச்சி மலைப் பகுதியில் உள்ள பழனி மலைகள் பகுதியிலுள்ள உயர்ந்த சிகரமாகும். இது இடுக்கி மாவட்டத்தில் உள்ள தேவிகுளம் வட்டத்திற்கும், திண்டுக்கல் மாவட்டத்தில் கொடைக்கானல் வட்டத்திற்கும் இடையிலான எல்லையைப் பகிர்ந்துகொள்கிறது. இது பழனி குன்றின் மேற்கு விளிம்பில் பாம்பாடும் சோலை தேசியப் பூங்காவின் (இடுக்கி) எல்லையாக அமைந்துள்ளது. கடல் மட்டத்திலிருந்து சுமார் 2,533 மீ உயரத்தில் உள்ள இது திண்டுக்கல் மாவட்டத்தின் மிக உயரமான இடமாகும். இந்த சிகரம் மலையேற்றத்திற்கு அருமையான இடமாகும். இந்த சிகரத்தினைச் சுற்றியுள்ள பெரும் பகுதிகளில் காடுகள் அமைந்துள்ளன. இதில் வனவிலங்குகளை அடிக்கடி காணலாம். மூணாறு மேல் நிலையத்திலிருந்து கொடைக்கானலுக்குச் செல்லும் சாலை உள்ளது. இது மிகவும் பழமையான மற்றும் உயர்ந்த இடத்தில் உள்ள வாகனம் செல்லும் சாலையாகும். உள்ளது. இந்த இடத்திற்கு மூணாற்றிலிருந்து நாம் மகிழ்வுந்தில் பயணிக்கலாம்.
இதன் அருகில் உள்ள மற்ற முக்கிய சிகரங்கள் வெம்பாடி சோலை (2,505 மீ) மற்றும் கருங்காடு (2,150 மீ).
மேற்கோள்கள்
பகுப்பு:மேற்குத் தொடர்ச்சி மலைத்தொடரிலுள்ள மலைகள் பகுப்பு:தமிழ்நாட்டில் உள்ள மலைகள்
தென்பரங்குன்றம், மதுரை
வரலாறு
2300 ஆண்டுகளுக்கு முன்பு இந்த மலையில் சமண துறவிகள் வாழ்ந்தமைக்கான அடையாளமாக கற்படுக்கைகளும், தமிழ் பிராமி கல்வெட்டுகளும் உள்ளன. தென்பரங்குன்ற மலையில் கி.பி ஏழாம் நூற்றாண்டைச் சார்ந்த சமணர் தீர்த்தங்கரர் சிற்பங்களும், அர்த்தநாரீஸ்வரருடைய குடை வரை கோவிலும், முதலாம் மாறவர்மன் சுந்தரபாண்டியனுடைய மெய்கீர்த்தி கல்வெட்டுகளும் காணப்படுகிறது.
சமண மற்றும் சைவ மத சிற்பங்கள்
இங்கு தியான நிலையில், அமர்ந்த கோலத்தில் சமண தீர்த்தங்கரர் சிற்பங்கள் காணப்படுகிறது. குடைவரைக் கோவிலின் வலப்பக்கம், நடராஜனும், சிவகாமியும் நடனம் ஆடியபடி சிற்பங்கள் காணப்படுகிறது. இவ்விரண்டு சிற்பங்களும் சேதமடைந்துள்ளன. நடராஜனின் உருவச் சிலைக்கு மேலே விநாயகர், சுப்பிரமணியர் சிற்பங்கள் எழிலுற விளங்குகின்றன. மேலும் சைவ சமயத்தை சேர்ந்த திருஞானசம்பந்தர், திருநாவுக்கரசர், மற்றும் சுந்தரர் சிற்பங்களும் காணக் கிடைக்கிறது. இடப்பக்கமாக, வள்ளி, தெய்வானை சமேத சுப்பிரமணியரின் புடைப்புச் சிற்பம் விளங்குகிறது.
குடை வரை கோவில்
இக்குடை வரை கோவில் அமைந்த காலம் கி.பி. முதல் நூற்றாண்டு ஆகும்.இக்குடை வரை கோவிலில் மூன்று பெரிய தூண்கள் உள்ளன. இக்கோவில் உள்ளே இடப்புறம் அமைந்துள்ள தனிச் சந்நதியில் அழகான கோலத்தில் அர்த்தநாரீஸ்வரர் சிற்பம், கிழக்கு நோக்கிய வண்ணம் அமைந்துள்ளது. தெற்கு திசையைப் பார்த்த வண்ணம், மூலவரான தில்லைக் கூத்தனின் திருவுருவச் சிலை பாதி சிதைந்த நிலையில் காணப்படுகின்றது. கல்வெட்டுச் செய்திகளின்படி, இது உமையாண்டாள் கோவில் என அழைக்கப்படுகிறது.
மெய்கீர்த்தி கல்வெட்டுகள்
இங்கு இரு கல்வெட்டுகள் காணப்படுகிறது.அவற்றில் ஒன்று கி.பி.பதின்மூன்றாம் நூற்றாண்டில் மன்னன் மாறவர்மன் சுந்தரபாண்டியன் சோழநாட்டின் மீது படையெடுத்து, அந்நாட்டை வென்று பாண்டிய நாட்டு ஆட்சி எல்லையை விரிவுபடுத்தியதைக் குறிக்கும் விதமாக, அந்த மெய்க்கீர்த்தி கல்வெட்டு அமைந்துள்ளது
வெளி இணைப்புகள்
பகுப்பு:தமிழகத்துக் குடைவரைகள் பகுப்பு:தமிழ்நாட்டில் உள்ள மலைகள் பகுப்பு:மதுரை மாவட்டம் பகுப்பு:மதுரை
அமெரிக்க தேசிய மருத்துவ நூலகம்
அமெரிக்க தேசிய மருத்துவ நூலகம் (United States National Library of Medicine)  அமெரிக்க அரசாங்கத்தால் நடத்தப்படுகின்ற ஒரு நூலகமாகும். . இந்நூலகம், உலகத்தில் உள்ள மருத்துவ நூலகங்களிலேயே மிகவும் பெரியதாகும். மேரிலாந்தின் பெதசுதாவில் அமைந்துள்ள தேசிய மருத்துவ நூலகம் என்பது தேசிய சுகாதார நிறுவனத்திற்குள் இருக்கும் ஒரு நிறுவனமாகும். நூலகத்திலுள்ள தொகுப்புகளில் ஏழு மில்லியனுக்கும் அதிகமான புத்தகங்கள், பத்திரிகைகள், தொழில்நுட்ப அறிக்கைகள், கையெழுத்துப் பிரதிகள், நுண்படச்சுருள்கள், புகைப்படங்கள் மற்றும் மருத்துவம் மற்றும் தொடர்புடைய அறிவியல் பற்றிய படங்கள், உலகின் பழமையான மற்றும் அரிதான படைப்புகள் போன்றவைகள் அடங்கும்.
1984 - ஆம் ஆண்டிலிருந்து தற்சமயம்வரை இந்நூலகத்தின் நிருவாகியாக இருப்பவர் பேட்ரீசியா பிளாட்லெ பிரென்னான் என்பவராவார்.
வெளியீடுகள் மற்றும் தகவல் வளங்கள்
1879 ஆம் ஆண்டு முதல், தேசிய மருத்துவ நூலகம் னாதந்தோறும் மருத்துவ அட்டவனையை வெளியிட்டு வருகிறது. இது கட்டுரைகளுக்கான ஒரு மாதாந்திர வழிகாட்டியாகும். தேர்ந்தெடுக்கப்பட்ட ஐந்தாயிரம் பத்திரிகைகளில், வெளிவந்த கட்டுரைகளுக்கான அட்டவணையாக அது இருந்தது. மருத்துவ அட்டவனையின் கடைசி வெளியீடு 2004 ஆம் ஆண்டு டிசம்பர் மாதம் அச்சிடப்பட்டது, ஆனால் இந்த தகவல்கள் இலவசமாக அணுகக்கூடிய பப்மெட் என்ற தேடுபொறியில் வழங்கப்படுகின்றன, பதினைந்து மில்லியனுக்கும் அதிகமான மெட்லைன் பத்திரிகை கட்டுரை குறிப்புகள் மற்றும் சுருக்கங்கள் 1960 ஆம் ஆண்டிலிருந்தும் 1950 ஆம் ஆண்டுகளில் இருந்து 1.5 மில்லியன் குறிப்புகள் இவற்றில் அடங்கும். தேசிய மருத்துவ நூலகம் உயிரிநுட்பத் தகவலுக்கான தேசிய மையத்தை நடத்துகிறது, இதில் உயிரியல் தரவுத்தளங்கள் (இவற்றில் பப்மெட்டும் அடங்கும்) உள்ளன. அவை என்ட்ரெசு தேடுபொறி மற்றும் உயிரி மருத்துவ தகவல் தொடர்புக்கான லிசுட்டர் இல் தேசிய மையம் ஆகியனவற்றின் மூலம் இணையத்தில் இலவசமாக அணுகி அறிந்து கொள்ளலாம். அமெரிக்க ஐக்கிய நாடுகள் தேசிய வெளியீட்டு மையம் மருத்துவக் கலைச் சொற்களுக்கான குறியீடுகளையும் தரவுகளையும் உள்ளடக்கிய கலைகளஞ்சியத்தை அமெரிக்க தேசிய வெளியீட்டு அமைப்பு வெளியிடுகிறது. மனித தலையீடு மற்றும் அவதானிப்பு ஆய்வுகளுக்காக தேசிய மருத்துவ நூலகம் மருத்துவ சோதனைகளை நிர்வகிக்கும் ஒரு பதிவேட்டை பராமரிக்கிறது.
நச்சு மற்றும் சுற்றுச்சுழல்
நச்சுயியல் மற்றும் சுற்றுச்சூழல் சுகாதார திட்டம் 1967 ஆம் ஆண்டு தேசிய மருத்துவ நூலகத்தில் நிறுவப்பட்டது, மேலும் மருத்துவ இலக்கியங்களிலிருந்தும், அரசு மற்றும் அரசு சாரா நிறுவனங்களின் கோப்புகளிலிருந்தும் தொகுக்கப்பட்ட கணினி தரவுத்தளங்களை இத்திட்டம் உருவாக்கியுள்ளது. நச்சுயியல் தரவு வலைதளம், புவியியல் தகவல் திட்டம், அவசரகால பதிலளிப்பாளர்களுக்கான கம்பியிலா தகவல் தொடர்பு அமைப்பு, நச்சு இரகசியங்கள் மற்றும் வீட்டு தயாரிப்புகள் தரவுத்தளம் போன்ற இரசாயன அவசரகால பதில் மற்றும் பொதுக் கல்விக்கான பல தகவல் அமைப்புகளை இந்த திட்டம் செயல்படுத்தியுள்ளது. இந்த ஆதாரங்களை இணையத்தில் கட்டணம் இல்லாமல் அணுகலாம்.
கதிர்வீச்சு வெளிப்பாடு
கதிர்வீச்சு அவசரநிலை மேலாண்மை அமைப்பையும் அமெரிக்க தேசிய மருத்துவ நூலகம் வழங்குகிறது:
கதிரியக்க மற்றும் அணுசக்தி அவசர காலங்களில் மருத்துவ நோயறிதல் மற்றும் கதிர்வீச்சு காயங்களுக்கு சிகிச்சை மற்றும் முதன்மையாக மருத்துவர்கள் வழிகாட்டுதல்,
முறையான கதிர்வீச்சு மருந்து தொடர்பான நிபுணத்துவம் இல்லாதவர்களுக்கு சிக்கல்களைப் புரிந்துகொள்ளப் போதுமான பின்னணி மற்றும் சூழலுடன் கூடிய சரியான நேரத்தில் உரிய ஆதாரங்களையும் அதை அடிப்படையாகக் கொண்ட  பயன்படுத்தக்கூடிய பயனுள்ள தகவல்களை கொடுத்தல்,
இணையத்தை அணுக முடியாத அவசரகாலத்திலும் கிடைக்கும் வகையில் முன்கூட்டியே பதிவிறக்கம் செய்யக்கூடிய வலை அடிப்படையிலான தகவல்கள் வழங்கல் போன்றவை இத்திட்டத்தின் சிறப்புகளாகும்.
அமெரிக்காவின் சுகாதார மற்றும் மனித சேவைகள் அமைப்பு, தயார்நிலை மற்றும் செயலாற்றும் அலுவலகம், திட்டமிடல் மற்றும் அவசர நடவடிக்கைகளின் அலுவலகம், தேசிய மருத்துவ நூலகத்தின் ஒத்துழைப்புடன், சிறப்பு தகவல் சேவைகளின் பிரிவு, தேசிய புற்றுநோய் நிறுவனம், நோய் கட்டுப்பாடு மற்றும் தடுப்பு மையங்கள் மற்றும் பல அமெரிக்க மற்றும் சர்வதேச ஆலோசகர்களின் பொருள் வல்லுநர்கள் இணைந்து கதிர்வீச்சு அவசரநிலை மேலாண்மை அமைப்பை தயாரித்து அளிக்கின்றனர்.
புற இணைப்புகள்
பகுப்பு:நூலகங்கள்
அத்துரலிய பிரதேச செயலாளர் பிரிவு
அத்துரலிய பிரதேச செயலாளர் பிரிவு (Athuraliya Divisional Secretariat, අතුරලිය ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள மாத்தறை மாவட்டத்தில் உள்ளது. இப்பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 32173 ஆகக் காணப்பட்டது.
வெளியிணைப்புக்கள்
பகுப்பு:மாத்தறை மாவட்டப் பிரதேச செயலாளர் பிரிவுகள்
நீர்க்கோளம்
பெளதிகப் புவியியலில் நீர்க்கோளம் (The hydrosphere ) என்பது பூமி மற்றும் பூமிக்கு  கீழேயும் மேலேயும் ஒருங்கிணைந்து காணப்படும் நீரின் நிறையை விவரிக்கிறது.
பூமியில் 1386 மில்லியன் கன கிலோ மீட்டர்கள் தண்ணீர் உள்ளதாக, உலக நீர் ஆதாரங்களின் இருப்புக் கணக்கெடுக்கும் பணிக்காக ஐக்கிய நாடுகள் அவை தேர்ந்தெடுத்த இகோர் சிக்லோமானோவ் மதிப்பிட்டுள்ளார். நிலத்தடி நீர், பனியாறுகள், கடல்கள், ஏரிகள் மற்றும் ஆறுகளில் திரவநிலையிலும் உறைந்த நிலையிலும் காணப்படும் நீரையும் இக்கணக்கீடு உள்ளடக்கியதாகும். இம்மொத்த நீரளவில் 97.5 சதவீதம் உப்பு நீராகும் என்றும் கணக்கீடு தெரிவிக்கிறது. எஞ்சியிருக்கும் 2.5 சதவீதம் தண்ணீரே தூய்மையான நன்னீராகும். இந்நன்னீரின் 68.7 சதவீதம் அளவுள்ள நீர் ஆர்க்டிக், அண்டார்க்டிக்கா மற்றும் மலைப் பிரதேசங்களில் பனிக்கட்டியாகவும் நிலையான பனிப்போர்வையாகவும் காணப்படுகிறது. அடுத்து, 29.9 சதவீத நன்னீர் நிலத்தடி நன்னீராக உள்ளது. பூமியில் நமக்குக் கிடைக்கப் பெற்றுள்ள மொத்த நன்னீரில் வெறும் 0.26 சதவீத நன்னீர் மட்டுமே ஏரிகள், நீர்த்தேக்கங்கள் மற்றும் ஆறுகள் மூலமாக அத்தியாவசியத் தேவைகளுக்காகவும் நீர் சுற்றுச்சூழலைப் பராமரிக்கவும் நம்மால் பயன் படுத்தப்படுகிறது" . புவி நீர்கோளத்தின்  மொத்த நிறை  1.4 × 1018 டன்கள் ஆகும். பூமியின் மொத்த நிறையில் இந்த அளவு சுமார் 0.023% ஆகும். இதில் சுமார் 20 × 1012 டன்கள் பூமியின் வளிமண்டலத்தில் உள்ளது. ( ஒரு டன் அளவு தண்ணீர் என்பது சுமார் 1 கன மீட்டர் தண்ணீர் அளவைக் குறிக்கிறது ) புவியின் மேற்பரப்பு தோராயமாக 75%, அதாவது 361 மில்லியன் சதுர கிலோமீட்டர் அல்லது139.5 மில்லியன் சதுர மைல்கள்  பகுதி கடலால் சூழப்பட்டுள்ளது. பூமியில் உள்ள கடல்களின் சராசரி உவர்ப்புத் தன்மை ஒரு கிலோ கிராம் கடல் நீருக்கு 35 கிராம் உப்பாக உள்ளது. (3.5%)
நீர் சுழற்சி
நீர்க்கோளம் என்பது ஒரு மூடிய அமைப்பு, அதற்குள்தான் நீர் இருக்கிறது என்று மார்கியு டி வில்லியர்சு எழுதிய நீர் என்று தலைப்பிடப்பட்ட விருது பெற்ற புத்தகத்தில் விவரிக்கப்பட்டுள்ளது. மேலும் இதில் நிலையானதாகவும், சிக்கலானதாகவும், தீர்வு காண முடியாததாகவும் வாழ்க்கையை கட்டுப்படுத்தும் நோக்கத்தில் எங்கும் பரவி இருக்கக்கூடியதாக நீர்க்கோளம் கட்டப்பட்டுள்ளது என்றும் கூறியுள்ளார்" . பூமியிலுள்ள நீரின் மொத்த அளவு கிட்டத்தட்ட நிச்சயமாக புவியியல் முறைகளால் மாறவில்லை என்றும், நம்மிடம் எது இருந்ததோ அதை நாம் இன்னமும் பெற்றே இருக்கிறோம் என்றும் டி வில்லியர்சு கூறியுள்ளார். நீரை மாசுபடுத்த முடியும் இழிவு படுத்தி தவறான வழியில் உபயோகப்படுத்தவும் முடியும் ஆனால் அதை ஆக்கவோ அழிக்கவோ முடியாது. அது இடம் பெயரமட்டுமே செய்யும். தண்ணீர் இங்கிருந்து விண்வெளிக்குச் சென்றுவிட்டது என்பதற்கான ஆதாரங்களும் ஏதுமில்லை".
ஒவ்வொரு ஆண்டும் பூமியில் 577.000 கி.மீ 3 அளவிலான நீர் பயன்படுத்தப் படுகிறது. நீரின் இந்த அளவானது கடல் மேற்பரப்பில் இருந்து ஆவியாகும் (502,800 கி.மீ 3) நீரையும்  மற்றும் நிலங்களில் இருந்து ஆவியாகும் (74,200 கி.மீ 3) நீரையும் உள்ளடக்கியது ஆகும். கிட்டத்தட்ட அதே அளவு நீர் தான், வளிமண்டலத்தில் இருந்து வீழ்படிவாக கடலின் மீது 458.000 கி.மீ 3 அளவும் நிலத்தின் மீது  119,000 கி.மீ 3 அளவும் படிகிறது. பூமியின் மேற்பரப்பின் மீது படியும் வீழ்படிவு மற்றும் பூமியின் மேற்பரப்பில் இருந்து ஆவியாதலுக்கும் உள்ள வித்தியாசம் (119,000 - 74,200 = 44,800 ) ஆண்டுக்கு 44,800 கி.மீ 3  ஆகும். இந்த வித்தியாசம் ஆண்டுக்கு 42,700 கி.மீ3 அளவு நீர் ஆறுகளில் பாய்கிறது என்பதையும் மிஞ்சியுள்ள ஆண்டிற்கு 2100 கி.மீ3 அளவுள்ள நிலத்தடி நீர் கடலில் கலக்கிறது என்பதையும் பிரதிபலிக்கிறது. இவைதான் நன்னீர் கிடைப்பதற்கான முதன்மை ஆதாரங்களாகும்".
வாழ்க்கைக்கு தண்ணீர் ஒர் அடிப்படையான தேவையாக உள்ளது. மூன்றில் இரண்டு பங்கு பூமி தண்ணீரால் சூழப்பட்டிருப்பதால் இதை நீல கிரகம் என்றும் தண்ணீராலான கிரகமென்றும் அழைக்கிறார்கள். வளிமண்டலம் தற்போதைய வடிவத்தை எட்டியதில் நீர்கோளம் ஒரு முக்கிய பங்கு வகிக்கிறது. இம்மாற்றம் ஏற்பட கடல்களின் பங்கும் முக்கியமானது. புதன் கிரகத்தில் உள்ளது போல ஐதரசன் மற்றும் ஹீலியம் அணுக்கள் மிகுந்த மிக மெல்லிய வளிமண்டலமே பூமி உருவான காலத்தில் இருந்ததுள்ளது. இவ்விரு வாயுக்களும் வளிமண்டலத்தில் இருந்து வெளியேற்றப்பட்ட பின்னர்தான் பூமி குளிர்விக்கப்பட்டு  வாயுக்களும்  நீராவியும் வெளியிடப்பட்டன. இதன் விளைவாக தற்போதைய வளிமண்டல சூழ்நிலை உருவாகியது. எரிமலைகளால் வெளியிடப்பட்ட பல்வேறு வாயுக்கள் மற்றும் நீராவி வளிமண்டலத்தில் நிரம்பியது. தொடர்ச்சியான மழை காரணமாக பூமி குளிர்ந்த போது நீராவியும் சுருங்கி மழையாக பொழிந்தது. வளி மண்டலத்தில் இருந்த கரியமில வாயு  மழை நீரில் கரையத் தொடங்கி  வளிமண்டலத்தின் வெப்பநிலை கனிசமான அளவிற்கு குறைந்தது. இத்தகைய மாற்றங்களால் நீராவி சுருங்குதலின் வேகம் அதிகரித்து அதிகமழை பொழிந்தது. மிகுதியான மழைநீர் பூமியின் மேற்பரப்பில் இருந்த தாழ்வான பகுதிகளை நிரப்பி கடல்களை உருவாக்கியது. 4000 மில்லியன் ஆண்டுகளுக்கு முன்னதாக கடல்கள் உருவாகியிருக்கலாம் என்று மதிப்பிடப்பட்டுள்ளது. அன்று முதல் உயிரினங்களின் வாழ்க்கை படிப்படியான வடிவங்களை எடுத்தது. அன்றைய முதல் உயிரினங்கள் ஆக்சிசனை சுவாசித்திருக்கவில்லை என்றாலும் அதன் பின்னர் சயனோ பாக்டிரியாக்கள் தோன்றிய பிறகுதான் கரியமில வாயுவை ஆக்சிசனாகவும் உணவாகவும் மாற்றும் செயல்முறை தோன்றியது. இத்தகைய விளைவுகளால் தோன்றிய பூமியின் வளிமண்டலத்தில் உள்ள உட்பொருள்களால் பூமி மற்ற கிரகங்களில் இருந்து வேறுபட்டு விளங்குகிறது. இவ்வேறுபாடுகளே இங்கு உயிரினங்களின் இருப்புக்குத் தேவையான அடிப்படை சூழலாகவும் அமைந்துள்ளது
நீர்த்தேக்கங்களின் மறு ஊட்டம்
கடல்நீரை மறு ஊட்டம் செய்து நிறைவு செய்ய 2500 ஆண்டுகள் பிடிக்குமென்றும், பனியையும் உறைபனியையும் உருவாக்க 10000 ஆண்டுகள் பிடிக்குமென்றும், மலை நீரோட்டங்களையும் நிலத்தடி நீரையும் உருவாக்க 1500 ஆண்டுகள் பிடிக்குமென்றும் ஏரிகள் உருவாக 17 ஆண்டுகளும் ஆறுகள் 16 நாட்களிலும் உருவாகும் என்று இகோர் சிக்லோமானோவ் குறிப்பிடுகிறார்.
குறிப்பிடத்தக்க நீர் இருப்பு
குறிப்பிடத்தக்க தண்ணீர் இருப்பு என்பது தனிநபர் ஒருவரின் உபயோகத்திற்குப் பின்னர் உள்ள எஞ்சியுள்ள நீரின் அளவைக் குறிப்பதாகும்" . நன்னீர் வள ஆதாரங்கள் பரப்பு மற்றும் காலத்தின் அடிப்படையில் சீராக பங்கிடப்படவில்லை. இதனால் ஒரு பகுதியில்வெள்ளமும் அதே பகுதியில் சில மாதங்களுக்குப் பின்னர் தண்ணீர் வறட்சியும் ஏற்படுகிறது. 1998 ஆம் ஆண்டின் மொத்த மக்கள் தொகையில் 76 சதவீதம் மக்களுக்குத் தேவையான குறிப்பிடத்தக்க தண்ணீர் இருப்பு ஆண்டிற்கு 5 ஆயிரம் மீ 3 அளவு கிடைக்கும் நிலை இருந்தது. ஏற்கனவே 1998 ஆம் ஆண்டு கணக்கீட்டின் படி, 35 சதவீத உலக மக்கள் குறைவான தண்ணீர் விநியோகம் அல்லது முற்றிலுமான தண்ணீர் பஞ்சத்தில் பாதிக்கப்பட்டுள்ளனர். இதேநிலை 21 ஆம் நூற்றாண்டிலும் தொடர்ந்து பூமியிலுள்ள மக்கள் தொகையில் பெரும்பாலான மக்கள் குறைவான தண்ணீர் வினியோகத்தாலும் பஞ்சத்தாலும் சீர்குலைவர் என்று சிக்லோமானோவ் கணித்துள்ளார்.
வெளிப்புற இணைப்புகள்
பகுப்பு:நீரியல் பகுப்பு:சூழலியல் பகுப்பு:நீர்
செங்கம்
செங்கம் (ஆங்கிலம்:Chengam) இந்தியாவில், தமிழ்நாடு மாநிலத்தில், திருவண்ணாமலை மாவட்டத்தில் உள்ள செங்கம் வட்டம், செங்கம் ஊராட்சி ஒன்றியம், செங்கம் (சட்டமன்றத் தொகுதி) ஆகியவற்றின் நிர்வாகத் தலைமையிடமும் மற்றும் 18 பேரூராட்சி உறுப்பினர்களுடன் கூடிய சிறப்பு நிலைப்பேரூராட்சியும் ஆகும். இது திருவண்ணாமலை மக்களவைத் தொகுதிக்கு உட்பட்டதாகும்.
வரலாறு
சங்ககால இலக்கியமான பத்துப்பாட்டில் இடம்பெற்ற மலைபடுகடாம் என்ற நூலில் பல்குன்றக்கோட்டத்தைச் சேர்ந்த செங்கத்தை தலைநகராக கொண்டு ஆட்சி செய்த குறுநில மன்னன் நன்னன்சேய் நன்னன் ஆண்டதாக குறிப்பிடுகின்றது. இதனை மெய்ப்பிக்கும் வகை பல அரிய வரலாற்று ஆதாரங்களான கல்வெட்டுகள், நடுகற்கள் கிடைத்திருக்கின்றன. நன்னன் ஆட்சிக்குட்பட்ட நவிர மலை என்பது தற்போது சவ்வாது மலை பகுதியைக்குறிக்கும் என்று சிலரும் கடலாடிக்கு அருகிலுள்ள பர்வதமலையைக்குறிக்கும் என்றும் ஆய்வாளர்கள் தெரிவிக்கின்றனர்
அமைவிடம்
புதுச்சேரி - திருவண்ணாமலை - பெங்களூரு வழித்தடத்தில் அமைந்த செங்கம் நகராட்சி, திருவண்ணாமலையிலிருந்து 34 கி.மீ. தொலைவில் உள்ளது. இதன் வடக்கே போளூர் 49 கி.மீ. மற்றும் ஆரணி 75 கி.மீ. தொலைவிலும், மேற்கே திருப்பத்தூர் 52 கி.மீ. தொலைவிலும், சாத்தனூர் அணையிலிருந்து 20 கி.மீ. தொலைவிலும், ஊத்தங்கரையிலிருந்து 31 கி.மீ. தொலைவிலும் மற்றும் கிருஷ்ணகிரியிலிருந்து 81 கி.மீ. தொலைவிலும் அமைந்துள்ளன.
சாலை வசதிகள்
செங்கம் நகரில் சாலை வசதிகள் வலைப்பின்னலாக அமைக்கப்பட்டுள்ளது. செங்கம் நகரில் புறவழிச்சாலை அமைக்கப்பட்டு வருகிறது.
ஆகிய முக்கிய சாலைகள் செங்கம் நகரத்தை இணைக்கிறது.
பேருந்து வசதிகள்
செங்கம் நகரில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது.
நிர்வாகம் மற்றும் அரசியல்
8 ச.கி.மீ. பரப்பும், 18 பேரூராட்சி மன்ற உறுப்பினர்களையும், 103 தெருக்களையும் கொண்ட இப்பேரூராட்சி செங்கம் (சட்டமன்றத் தொகுதி)க்கும், திருவண்ணாமலை மக்களவைத் தொகுதிக்கும் உட்பட்டது.
வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் செங்கம் வட்டமும் ஒன்றாகும். இந்த வட்டத்தில் 121 வருவாய் கிராமங்களும் மற்றும் 2,80,581 மக்கள்தொகை கொண்டது. இந்த வட்டத்தில் செங்கம் நகராட்சி மற்றும் செங்கம் ஊராட்சி ஒன்றியம் ஆகியவை அமைந்துள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 6,160 வீடுகளும், 54278 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 80.82% மற்றும் பாலின விகிதம் 1,000 ஆண்களுக்கு, 991 பெண்கள் வீதம் உள்ளனர்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 272 மீட்டர் (892 அடி) உயரத்தில் இருக்கின்றது
கோவில்கள்
செங்கம் ஸ்ரீவேணுகோபால பார்த்தசாரதி பெருமாள் கோயில் ஆனது 700 ஆண்டிற்கும் மேல் பழமையான கோவில் என்று கருதப்படுகின்றது. இக்கோயிலில், ஆண்டுதோறும் வைகாசி மாதம் வளர்பிறையில் மகா கருடசேவை திருவிழா கொடிஏற்றத்துடன் 10 நாட்கள் நடைபெறும்.
செங்கம் நகரில் செங்கம் ரிஷபேஸ்வரர் கோயில் மற்றும் அருள்மிகு ஸ்ரீ காளியம்மன் திருக்கோவில் என்னும் சப்தமாதர் ஆலயம் மிகவும் பழமையான ஆலயம் உள்ளன. பல நூற்றாண்டுகள் பழமையான திருக்கோவில் இது. பழமையான ஆலயங்களில் இதுவும் ஒன்று. ஆம் நீண்ட கருவறை கூடிய திருக்கோவில் இது. விஜயநகரப் பேரரசர்களின் கல்வெட்டுக்கள் இக்கோவிலில் காணப்படுகின்றன. பல தமிழ் ஆண்டுகளும் குறிப்பிடப்பட்டுள்ளன. இக்கோவிலில் ஆடி மாதத்தில் வரும் ஆடி மூன்றாம் வெள்ளிக் கிழமை அன்று ஊரணி பொங்கல் திருவிழா கொண்டாடப்படுகிறது. மிகவும் பழமையான இத்திருக்கோவிலில் உள்ள ஸ்ரீ காளியம்மன் மற்றும் கன்னிமார்களின் பல பெயர்கள் குறிப்பிடப்படுகின்றன. அதில் குறிப்பிட்ட சில பெயர்கள் வளையல் காரி என்றும் சப்தகன்னியர் என்றும் காளியம்மன் திருக்கோவில் என்றும் செங்கொடி அம்மன் என்றும் மற்றும் பல திருப்பெயர்களை கொண்டுள்ளது. இவ்வாலயத்தில் பழமையான மூலவர் சிலைகள் சப்தகன்னியர்கள் வீரபத்திரர் விநாயகர் சிலைகளை மட்டுமே ஆகும். ஆனால் உற்சவர் சிலை காளி சிலை மட்டுமே ஆகும். பழமையான பழைய மூலவர் சிலைகள் சிதிலமடைந்து விட்ட காரணத்தினால் தற்போது சிலைகள் புதிதாக செய்யப்பட்டு விட்டது. மிகவும் பழமையான இத்திருக்கோவில் பல வரலாற்றுச் சுவடுகளை தன்னுள் அடக்கிக் கொண்டு அமைதியாக இருக்கிறது.
ஒல்லையூர் கிழான் மகன் பெருஞ்சாத்தன்
ஒல்லையூர் கிழான் மகன் பெருஞ்சாத்தன் சங்ககால அரசர்கள்களில் ஒருவன். இவனது தந்தை ஒல்லையூர் கிழான். இவன் ஆண்ட நாடு ஒல்லையூர் நாடு. தலைநகர் ஒல்லையூர். இவன் சிறந்த வள்ளல்களில் ஒருவன். வல்வேல் சாத்தன் என இவன் போற்றப்பட்டான். ஒல்லையூர் தந்த பூதப்பாண்டியன் தாக்கிய போரில் இவன் மாண்டான். இவனை இழந்த துக்கத்தில் அவன் நாட்டு இளைஞர்களும், இளம்பெண்களும், யாழால் வளைத்துப் பறித்துச் சூடும் பாணர்களும், பாடினிப் பெண்களும் மகிழ்ச்சியின் அடையாளமாகச் சூடும் முல்லைப் பூவைச் சூடவில்லையாம். அத்துணைத் துக்கம் அவர்களுக்கு.
அடிக்குறிப்பு
பகுப்பு:சங்ககால அரசர்கள்
காட்மியம் சயனைடு
காட்மியம் சயனைடு (Cadmium cyanide) என்பது Cd(CN)2 என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும் வெண்மை நிறத்தில் உள்ள இச்சேர்மம் மின்முலாம் பூசுவதற்குப் பயன்படுகிறது. மற்ற காட்மியம் மற்றும் சயனைடு சேர்மங்களைப் போல இதுவும் அதிக நச்சுத்தன்மை கொண்டதாக இருக்கிறது.
பயன்கள்
உலோகங்களின் மீது காட்மியத்தை மெல்லிய அடுக்காக மின்முலாம் பூசுவதற்கு உரிய மின்பகுளியாக இது பயன்படுகிறது.
தயாரிப்பு மற்றும் அமைப்பு
காட்மியம் ஐதராக்சைடுடன் ஐதரசன் சயனைடை சேர்த்து வினைபுரிய வைப்பதன் மூலம் காட்மியம் சயனைடைத் தயாரிக்கமுடியும்.:
Zn(CN)2 சேர்மத்தில் இருப்பதுபோல இச்சேர்மமும் வைரத்தின் படிகவமைப்பைப் பெற்றுள்ளது.
வினைகள்
வழக்கத்திற்கு மாறாக இந்த உலோகசயனைடான துத்தநாக சயனைடு போல நீரில் சிறிதளவு கரைகிறது. கூடுதலாக சயனைடைக் கரைசலில் சேர்த்தால் "[Cd(CN)3]−" மற்றும் [Cd(CN)4]2− நிலைகள் வழியாக மேலும் சிறிதளவு கரைகிறது. காட்மியம் சயனைடு, அமிலங்களுடன் வினைபுரியும் போது, ஐதரசன் சயனைடு வாயுவைத் தோற்றுவிக்கிறது.
மேற்கோள்கள்
பகுப்பு:காட்மியம் சேர்மங்கள் பகுப்பு:சயனைடுகள்
குமுதம் குழுமம்
குமுதம் குழுமம் வார இதழ்கள், பதிப்பகம், இணையம், மின் இதழ்கள் என்று பல்வேறு தளங்களில் இயங்கும் நிறுவனமாகும். குமுதம் பப்ளிகேஷன்ஸ் (பி) லிமிடெட் நிறுவனம் எஸ். ஏ. பி அவர்களால் தொடங்கப்பட்டது.
டாட்காம்
குமுதம் டாட் காமில் கார்ட்டூன்கள், புகைப்படங்களின் கேலரி, விளையாட்டு, செய்திகள், ஜோதிடம் போன்றவை இடம்பெறுகின்றன.
குமுதம் வெப் டிவி
பகுப்பு:ஊடக வணிக நிறுவனங்கள்
டெட்ரா-டெர்ட்-பியூட்டைல்மெத்தேன்
டெட்ரா-டெர்ட்-பியூட்டைல்மெத்தேன் (Tetra-tert-butylmethane) என்பது C17H36 அல்லது (H3C-)3C-)4C என்ற மூலக்கூற்று வாய்ப்பாடு கொண்ட கருத்தியலான ஒரு கரிமச் சேர்மமாகும். இச்சேர்மத்தை டெட்ரா-மூவிணைய—பியூட்டைல்மீத்தேன் என்றும் அழைக்கலாம். அநேகமாக இதுவொரு ஆல்கேனாக இருக்கும். குறிப்பாக எப்டாடெக்கேன் மாற்றியம் பக்கக் கிளையாக இணைந்திருக்கும். இதனுடை நேதியியல் முறைப்படியான பெயர் 3,3-டை-டெர்ட்-பியூட்டைல்-2,2,4,4-டெட்ராமெத்தில்பென்டேன் ஆகும்.
மிகச் சிறிய நிறைவுற்ற வளையமிலா ஐதரோகார்பனாக இது பரிந்துரைக்கப்பட்டு கவனத்தை ஈர்க்கிறது. கொள்ளிடத்தடை காரணமாக இச்சேர்மம் நிலைத்திருக்காது என்று கருதப்படுகிறது. இருப்பினும், கணிப்புக்கள் இம்மூலக்கூறு நிலையானதாக இருக்கும் என்கின்றன. 0.1661 nm C-C பிணைப்புகள் 0.1661 நானோமீட்டர் நீளத்துடன்   வழக்கமான C-C பிணைப்பை விட நீளமாகவும், ஆனால் வேறு சில உண்மையான மூலக்கூறுகளை விட இன்னும் குறைவான நீளமும் கொண்டவையாக இருக்கும்.
மேற்கோள்கள்
பகுப்பு:ஆல்கேன்கள் பகுப்பு:கருத்தியலான வேதிச் சேர்மங்கள் பகுப்பு:மூவிணைய பியூட்டைல் சேர்மங்கள்
அனில் கபூர்
அனில் கபூர் (பிறப்பு டிசம்பர் 24, 1959) ஒரு பிரபல இந்தியத் திரைப்பட நடிகர், தயாரிப்பாளர் மற்றும் தொலைக்காட்சி நடிகர் ஆவார். இவரது தகப்பன் சுரீந்தர் கபூர் ஒரு தயாரிப்பாளர் ஆவார். சகோதரனான போனி கபூரும் ஒரு தயாரிப்பாளர். இன்னொரு சகோதரரான சஞ்சை கபூரும், மகள் சோனம் கபூரும் திரைப்பட நடிகர்களாக உள்ளனர்.அனில் கபூர் 1979 இல் இருந்து நடித்து வருகிறார்.
மேற்கோள்கள்
பகுப்பு:இந்தித் திரைப்பட நடிகர்கள் பகுப்பு:சிறந்த நடிகருக்கான பிலிம்பேர் விருது பெற்றவர்கள் பகுப்பு:1959 பிறப்புகள் பகுப்பு:தேசிய திரைப்பட விருது வென்றவர்கள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:பிலிம்பேர் விருதுகள் வென்றவர்கள்
கொத்தனூர்
கொத்தனூர் (Kothnur) என்பது இந்தியாவின் கர்நாடக மாநிலத்தின், பெங்களூர் மாவட்டத்தில் உள்ள ஒரு கணக்கெடுப்பில் உள்ள நகரமாகும்.
அ. வாடிப்பட்டி ஊராட்சி
'''அ. வாடிப்பட்டி ஊராட்சி' (A Vadipatti Gram Panchayat''), தமிழ்நாட்டின் தேனி மாவட்டத்தில் உள்ள பெரியகுளம் வட்டாரத்தில் அமைந்துள்ளது. இந்த ஊராட்சி, பெரியகுளம் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3002 ஆகும். இவர்களில் பெண்கள் 1485 பேரும் ஆண்கள் 1517 பேரும் உள்ளனர்.
2,5-டைகுளோரோ அனிலின்
2,5-டைகுளோரோ அனிலின் (2,5-Dichloroaniline) என்பது C6H3Cl2NH2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ அனிலினின் மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு வகை மாற்றியன்கள் ஆறில் இச்சேர்மமும் ஒரு வகை மாற்றியனாகும். நிறமற்ற இத்திண்மம் நீரில் கரையாது. 1,4-டைகுளோரோ-2-நைட்ரோபென்சீனை ஐதரசனேற்றம் செய்து 2,5-டைகுளோரோ அனிலின் தயாரிக்கப்படுகிறது. மஞ்சள் நிறமி 10 உள்ளிட்ட பல சாயங்கள், நிறமிகள் தயாரிக்க உதவும் ஒரு முன்னோடிச் சேர்மமாக 2,5-டைகுளோரோ அனிலின் பயன்படுகிறது.
கொத்தனூர்
மக்கள்தொகையியல்
ஆண்டு மக்கள் தொகை கணக்கெடுப்பின்படி, கொத்தனூரின் மக்கள் தொகை 20,835 ஆகும். இவர்களில் ஆண்கள் 53% பேரும், பெண்கள் 47% பேரும் உள்ளனர். கொத்தனூரின் சராசரி எழுத்தறிவு விகிதம் 67% ஆகும். இது தேசிய சராசரி எழுத்தறிவு விகிதமான 59.5% ஐவிட கூடுதல் ஆகும். ஊரின் மக்கள் தொகையில் ஆண்களின் எழுத்தறிவு விகிதம் 73% என்றும், பெண்களின் எழுத்தறிவு விகிதம் 61% என்றும் உள்ளது. கொத்தனூரின் மக்கள் தொகையில் ஆறு வயதுக்கு உட்பட்டவர்களாக 13% பேர் உள்ளனர்.
அ. வாடிப்பட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கொத்தனூர்
குறிப்புகள்
பகுப்பு:பெங்களூர் நகர மாவட்டத்தில் உள்ள ஊர்களும் நகரங்களும் பகுப்பு:Coordinates on Wikidata
2,5-டைகுளோரோ அனிலின்
மேற்கோள்கள்
பகுப்பு:நைட்ரோபென்சீன்கள் பகுப்பு:குளோரோ அரீன்கள்
பூண்டோன், நியூ செர்சி
﻿பூண்டோன் ( Boonton ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மோரிசு கவுன்டியில் அமைந்துள்ள ஒரு சிறுநகரம் ஆகும்.
அ. வாடிப்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சென்னசமுத்திரம், ஈரோடு மாவட்டம்
சென்னசமுத்திரம் (ஆங்கிலம்:Chennasamudram), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் கொடுமுடி வட்டத்தில் இருக்கும் ஒரு பேரூராட்சி ஆகும்.
அ. வாடிப்பட்டி ஊராட்சி
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சென்னசமுத்திரம், ஈரோடு மாவட்டம்
அமைவிடம்
சென்னசமுத்திரம் பேரூராட்சிக்கு வடக்கில் 45 கி.மீ. தொலைவில் ஈரோடு; கிழக்கில் கரூர் 25 கி.மீ.; மேற்கில் காங்கேயம் 45 கி.மீ.; தெற்கில் அரவக்குறிச்சி 40 கி.மீ. தொலைவில் உள்ளன.
பூண்டோன், நியூ செர்சி
பரப்பளவு
2010இன் மதிப்பீட்டின் அடிப்படையில் இது 2.51 சதுர கிலோ மீற்றர் பரப்பளவைக் கொண்டுள்ளது. இதில் 2.34 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.17 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,347 ஆகும். பூண்டோன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3,574.6 குடிமக்கள் ஆகும்.
கம்பர் மேடு
மேற்கோள்கள்
பகுப்பு:மயிலாடுதுறை மாவட்டம் பகுப்பு:இந்தியத் தொல்லியற்களங்கள் பகுப்பு:தமிழக தொல்லியற்களங்கள்
பூண்டோன், நியூ செர்சி
மேற்கோள்கள்
பகுப்பு:மோரிசு மாவட்ட நகரங்கள்
துகேலா அருவி
துகேலா அருவி அல்லது துகேலா நீர்வீழ்ச்சி (Tugela Falls) உலகின் இரண்டாவது உயரமான அருவி (நீர்வீழ்ச்சி) ஆகும். ஐந்து படிகளாக விழுகின்ற இதன் மொத்த உயரம் 3110 அடிகள் (947 மீட்டர்கள்) ஆகும். இது தென்னாபிரிக்காவின் குவாசூலு-நேட்டால் மாகாணத்தில் டிராக்கன்ஸ்பர்க்கில் அமைந்துள்ள ரோயல் நேட்டால் தேசியப் பூங்காவில் உள்ளது.
சென்னசமுத்திரம், ஈரோடு மாவட்டம்
ஆதாரங்கள்
பகுப்பு:ஈரோடு மாவட்டத்தில் உள்ள பேரூராட்சிகள்
பொதுநலவாய விளையாட்டுக்கள் கூட்டமைப்பு
பொதுநலவாய விளையாட்டுக்கள் கூட்டமைப்பு (Commonwealth Games Federation, CGF) பொதுநலவாய விளையாட்டுக்களை கட்டுப்படுத்தவும் வழிநடத்தவும் உருவான பன்னாட்டு அமைப்பு ஆகும். இந்த விளையாட்டுப் போட்டிகள் குறித்த அனைத்து விடயங்களுக்கும் இந்த அமைப்பே பொறுப்பானதாகும்.
அமைப்பு
இக்கூட்டமைப்பு பொதுச்சபை மற்றும்  செயல் வாரியம் மூலம் செயல்படுகிறது :
பொதுச்சபை
பொதுநலவாய விளையாட்டுக்கள் கூட்டமைப்பின் முழுமையான அதிகாரமும் பொறுப்பும் பொதுச்சபைக்கு உள்ளது. எந்த நகரமும் எந்த உறுப்பினர் சங்கமும் விளையாட்டுக்களை ஏற்று நடத்தும் போன்ற முடிவுகளை வாக்கெடுப்பின் மூலம் எடுக்கும் அதிகாரம் பொதுச்சபைக்கு உள்ளது. ஒவ்வொரு உறுப்பினர் நாட்டின் 'பொதுநலவாய விளையாட்டுச் சங்கத்திற்கும்' (CGA) மூன்று அல்லது அதற்கு மேற்பட்ட சார்பாளர்கள் இப்பொதுச்சபையில் அங்கம் வகிக்கின்றனர்; தவிர செயல் வாரிய உறுப்பினர்கள், துணைப் புரவலர், வாழ்நாள் துணைத் தலைவர்கள் ஆகியோரும் இப்பொதுச்சபை உறுப்பினர்கள் ஆவர்.
பொதுச்சபையின் அமர்வுகளுக்கு பொதுநலவாய விளையாட்டுக்கள் கூட்டமைப்பின் தலைவர் தலைமை தாங்குகிறார். வாக்கெடுப்புகளில் அவைத்தலைவருக்கும் ஒவ்வொரு பொதுநலவாய விளையாட்டுச் சங்கத்திற்கும் ஒரு வாக்கு உண்டு. துணைப்-புரவலர், வாழ்நாள் துணைத்-தலைவர்கள், செயல் வாரியம், ஒரு பொதுநலவாய விளையாட்டுப் போட்டிகளை ஒருங்கிணைக்கும் குழுவின் உறுப்பினர்கள் மற்றும் தலைவரால் அழைக்கப்பட்ட நோக்காளர்கள் சபை விவாதங்களில் பங்கேற்கலாம்; ஆனால் வாக்களிக்க இயலாது.
செயல் வாரியம்
பொதுச்சபையின் உறுப்பினர் சங்கங்களின் சார்பாளர்களால் செயல் வாரியம் அமைக்கப்படுகிறது; இது விளையாட்டுப் போட்டிகள் தொடர்பில் பொதுச்சபை சார்பாக அதன் அதிகாரத்துடன் இயங்குகிறது. செயல்வாரியத்தில் பணிநிமித்தம் துணைப்-புரவலர் (தற்போது, இளவரசர் எட்வர்டு), தலைவர், கூட்டமைப்பின் ஆறு அலுவலர்கள் மற்றும் கூட்டமைப்பின் ஆறு மண்டலங்களின் (ஆப்பிரிக்கா, அமெரிக்காக்கள், ஆசியா, கரிபியன், ஐரோப்பா, ஓசியானியா) சார்பாக  அந்த மண்டலங்களின் துணைத்தலைவர்கள் உறுப்பினர்களாக இருக்கின்றனர்.
செயல் வாரிய உறுப்பினர்களில் சிலர் தேர்ந்தெடுக்கப்படுகின்றனர்; சிலர் நியமிக்கப்படுகின்றனர். பொதுவாக தாங்கள் பொறுப்பேற்கும் நாளிலிருந்து அடுத்த பொதுநலவாய விளையாட்டுக்கள் முடிந்து அடுத்தாண்டு பொதுச்சபை அமர்வு கலையும் வரை பணி புரிகின்றனர். சிலர் மீண்டும் தேர்ந்தெடுக்கப்படலாம் அல்லது மீண்டும் நியமிக்கப்படலாம். துணைப்-புரவலர் பொதுச்சபையால் தேர்ந்தெடுக்கப்பட்டு அவரது வாழ்நாள் முழுமையும் பணியில் உள்ளார்.
வெளி இணைப்புகள்
பகுப்பு:பொதுநலவாய விளையாட்டுக்கள்
கிர் மாடு
கிர் மாடு (Gir cow) என்பது இந்தியாவின், நாட்டு மாட்டு வகைகளுள் ஒன்று. இவை உருவில் பெரியவையாகவும், பார்ப்பதற்கும் எழிலார்ந்தவையாகவும் உள்ளவை.
பூர்விகம்
இந்த இனம் குஜராத் மாநிலத்திலுள்ள கத்தியவார் எனும் இடத்திற்கு அருகேயுள்ள கிர் காடுகளில் தோன்றியது. இவ்வகை மாடுகள் பெருமளவில் அழிந்துவிட்டதால் குஜராத் மாநில அரசு பிரேசில் நாட்டிடமிருந்து இந்த மாடுகளின் 10,000 உயிரணு குப்பிகளை வாங்கி இனப்பருக்கம் செய்ய 50 லட்சம் ரூபாய் நிதி ஒதுக்கியுள்ளது. இந்தியாவை பூர்வீகமாக கொண்ட இந்த மாடுகளை இந்திய சுதந்திரத்திற்கு முன்னர் பாவ்நகர் மகாராஜா பிரேசில் நாட்டிற்கு நல்லெண்ண அடிப்படையில் பரிசாக வழங்கிய கிர் மாடுகளின் வாரிசுகள் அங்கே அதிகமாக வாழுகிறது.
மேற்கோள்கள்
மாடுகளை பாதுகாக்கவும்
எஜ்யா யாதவ்
எஜ்யா யாதவ் (Ejya Yadav)(பிறப்பு: ஜூலை 15, 1971) என்பவர் இந்திய அரசியல்வாதியும் கல்வியாளரும் ஆவார். இவர் இராச்டிரிய ஜனதா தளம் கட்சி வேட்பாளராகமொகியுதீன்நகர் சட்டமன்றத் தொகுதியில் போட்டியிட்டு வெற்றி பெற்றார். முன்னதாக, பாட்னா மகளிர் கல்லூரியில் பேராசிரியராக இருந்துள்ளார்.
பணி
யாதவ் தனது பள்ளிப்படிப்பை ராஞ்சி லொரேட்டோ பள்ளியிலும் பாட்னா நோட்ரே தேமிலும் பயின்றார். சட்டமன்ற உறுப்பினராகத் தேர்ந்தெடுக்கப்படுவதற்கு முன்பு, பாட்னா மகளிர் கல்லூரியில் ஆங்கிலத் துறையின் தலைவராக இருந்தார்.
2015 பீகார் சட்டப் பேரவைத் தேர்தலின் போது, மொகியுதின்நகர் தொகுதிக்கு இராச்டிரிய ஜனதா தள வேட்பாளராக, போட்டியிட்ட எஜ்யா தேர்ந்தெடுக்கப்பட்டார். இந்த தேர்தலில் இவர் தனது தனக்கு அடுத்தபடியாக வந்த சுயேச்சை வேட்பாளரான ராஜேஷ் சிங்கை 23,000 வாக்குகள் வித்தியாசத்தில் தோற்கடித்தார்.
இவர் 2020 பீகார் சட்டப் பேரவைத் தேர்தலில் மொகியுதீன்நகரின் வேட்பாளராகப் போட்டியிட்டு பாஜக ராஜேஷ் குமார் சிங்கிடம் தோற்றார்.
மேற்கோள்கள்
<references group="" responsive="1"> பகுப்பு:வாழும் நபர்கள் பகுப்பு:1971 பிறப்புகள் பகுப்பு:பீகார் சட்டமன்ற உறுப்பினர்கள்
கானமயில்
இந்தியாவின் பெரும்பாலான பகுதிகளில் வாழ்ந்த இப்பறவை தென்னிந்தியாவில் அற்றுப் போய்விட்டது. இதற்கு காரணம் இவற்றின் வாழிடமான இயற்கைப் புல்வெளிகளின் அழிவும் வேட்டையும் ஆகும். மேலும் இவை தரையில் இடும் முட்டைகளை தெருநாய்கள் உண்டுவிடுவதும் இவற்றின் இனப்பெருக்கத்துக்கு ஊறு செய்வதாக உள்ளது. 30 ஆண்டுகளுக்கு முன்னர் இந்தியாவில் 1500 முதல் 2000 என்ற எண்ணிக்கையில் இருந்த இப்பறவைகள் தற்போது 150 என்ற எண்ணிக்கை என்ற அளவில் குறைந்துவிட்டன.
விளக்கம்
கானமயிலானது ஒரு மீட்டர் உயரம் கொண்ட ஒரு பெரிய தரைப் பறவையாகும். இதன் உச்சந்தலை கறுப்பு நிறத்திலும், நீண்ட வெள்ளைக் கழுத்துக் கொண்டதாகவும், சுமார் 15 கிலோவரை வளரக்கூடியதாகவும் இருக்கும். ஆண் பறவையின் உடலின் மேற்பகுதி பழுப்பு நிறத்தில் சிறு கருங்கோடுகளோடு காணப்படும். உடலின் கீழ்ப்பகுதி வெண்மையாக இருக்கும். கீழ் மார்பில் அகன்ற பெரிய கருப்பு வளையம் காணப்படும். பெண் ஆணைவிட உருவில் சிறியது. பெண்ணின் உடலின் மேற்பரப்பில் கருங்கோடுகள் மிகுந்தும் மார்பு, கழுத்துப் பகுதிகளில் வெண்மை நிறம் தூய்மையற்றதாக இருக்கும்.
பரவலும் வாழிடமும்
இந்த இனம் ஒரு காலத்தில் இந்தியா மற்றும் பாகிஸ்தானில் பரவலாக காணப்பட்டது. கானமயில்கள் பாக்கித்தானில் முதன்மையாக பாதுகாப்பின்மை மற்றும் பரவலான வேட்டையாடுதல் காரணமாக மிகவும் ஆபத்தான நிலையில் உள்ளது. பாகித்தானில் உள்ள சோலிஸ்தான் பாலைவனத்தில் செப்டம்பர் 2013 கணக்கெடுப்பில் சில பறவைகள் கண்டறியப்பட்டன.
இந்தியாவில், பஞ்சாப், அரியானா, உத்தரப் பிரதேசம், மத்தியப் பிரதேசம், சத்தீசுகர், ஒடிசா, ஆந்திரப் பிரதேசம், இராசத்தான், குசராத்து, மகாராட்டிரம், கர்நாடகம், தமிழ்நாடு ஆகிய இடங்களில் இந்தப் பறவை வரலாற்று ரீதியாகக் காணப்பட்டது. இன்று கானமயில் ஆந்திரம், குசராத்து, கர்நாடகம், மகாராட்டிரம், மத்தியப் பிரதேசம், இராசத்தான் ஆகிய இடங்களில் தனிமைப்படுத்தப்பட்ட பகுதிகளுக்குள் மட்டுமே காணப்படுகிறது. ஆண்பறவைகள் பல பெண் பறவைகளை துணையாக கொண்டிருக்கும்.